Source: https://www.riigiteataja.ee/akt/415112018001
Timestamp: 2020-07-08 09:14:28+00:00
Document Index: 2841451

Matched Legal Cases: ['§ 22', '§ 1', '§ 15', '§ 15', '§ 17', '§ 171', '§ 291']

Kohtla-Järve Linnavolikogu 30. septembri 2015. a määruse nr 75 „Kohtla-Järve linna põhimäärus“ muutmine – Riigi Teataja
Kohtla-Järve Linnavolikogu 30. septembri 2015. a määruse nr 75 „Kohtla-Järve linna põhimäärus“ muutmine
RT IV, 15.11.2018, 1
Vastu võetud 31.10.2018 nr 31
Määrus kehtestatakse kohaliku omavalitsuse korralduse seaduse § 22 lõike 1 punkti 9 alusel.
§ 1. Kohtla-Järve Linnavolikogu 30. septembri 2015. a määruse nr 75 „Kohtla-Järve linna põhimäärus“ muutmine
Kohtla-Järve Linnavolikogu 30. septembri 2015. a määruses nr 75 „Kohtla-Järve linna põhimäärus“ tehakse järgmised muudatused:
1) paragrahvi 1 punkt 1 muudetakse ja sõnastatakse järgmiselt:
„1) Kohtla-Järve Linnavolikogu (edaspidi volikogu) esimehe ja aseesimeeste valimise kord, volikogu komisjonide moodustamise kord, õigused ja kohustused;“;
2) paragrahvi 1 punkt 4 muudetakse ja sõnastatakse järgmiselt:
„4) linna ametiasutuse, ühise ametiasutuse (edaspidi ühisamet) ja ühise ametiasutuse hallatava asutuse (edaspidi ühisasutus) moodustamise kord;“;
3) paragrahvi 7 lõike 1 punkti 4 lause lõpus asendatakse kirjavahemärk “.“ kirjavahemärgiga „;“;
4) paragrahvi 7 lõike 1 täiendatakse punktiga 5 järgmises sõnastuses:
„5) linnapea ametiketil.“;
5) paragrahvi 8 lõige 5 muudetakse ja sõnastatakse järgmiselt:
„(5) Linna lipu heiskamisel leinalipuna, kinnitatakse lipuvarda ülemisse otsa must lint või heisatakse lipp poolde masti.“;
6) paragrahvi 12 lõige 8 muudetakse ja sõnastatakse järgmiselt:
„(8) Volikogu esimehe tagasi astumisel ametikohalt, tema volituste lõppemisel volikogu liikmena enne tähtaega või peatumisel, toimub järgmisel volikogu istungil volikogu esimehe valimine käesolevas paragrahvis sätestatud korras, kusjuures istungit juhatab vanim aseesimees ja valimise korraldab häältelugemiskomisjon. Volikogu vanima aseesimehe tagasi astumisel, tema volituste lõppemisel volikogu liikmena enne tähtaega või peatumisel, juhatab uue volikogu esimehe valimise ajal istungit teine aseesimees. Volikogu teise aseesimehe tagasi astumisel, tema volituste lõppemisel volikogu liikmena enne tähtaega või peatumisel, juhatab uue volikogu esimehe valimise ajal istungit kohalolevatest volikogu liikmetest vanim liige.“;
7) paragrahvi 15 pealkiri muudetakse ja sõnastatakse järgmiselt:
„ § 15. Volikogu komisjonide moodustamine, õigused ja kohustused “;
8) paragrahvi 15 lõige 3 tunnistatakse kehtetuks;
9) paragrahvi 15 täiendatakse lõikega 9 järgmises sõnastuses:
„(9) Volikogu komisjonil on õigus:
7) saada valitsuselt komisjoni tööks vajalikke õigusakte, dokumente ja teavet, välja arvatud andmed, mille väljastamine on seadusega keelatud.“;
10) paragrahvi 15 täiendatakse lõikega 10 järgmises sõnastuses:
„(10) Volikogu komisjonil on kohustus:
2) hoidma saladuses ülesannete täitmisel teatavaks saanud ärisaladusi ning isikuandmeid ka pärast ülesannete täitmise lõppemist vastavalt seadusele.“;
11) määruse 3. peatüki täiendatakse paragrahviga 151 järgmises sõnastuses:
„§ 15¹ Revisjonikomisjon
(8) Revisjonikomisjon võib kutsuda kontrolli tulemuste arutamisele valitsuse liikmeid ja kontrollitud asutuste juhte. Revisjonikomisjon teeb valitsusele ettepanekuid avastatud puuduste kõrvaldamiseks.“;
12) paragrahvi 16 lõige 11 muudetakse ja sõnastatakse järgmiselt:
„(11) Volikogu liige märgistab hääletussedelil ristiga „poolt“ lahtri selle kandidaadi nime juures, kelle poolt ta hääletab. Hääletussedelil millel on sama palju kandidaate, kui konkreetsel valimisel on volikogu liikmel hääli, märgistab volikogu liige hääletussedelil kandidaadi järele lahtri „poolt“ või „vastu“.“;
13) paragrahvi 16 lõige 12 muudetakse ja sõnastatakse järgmiselt:
„ (12) Pärast hääletussedeli täitmist laseb volikogu liige isiklikult hääletussedeli valimiskasti.“;
14) paragrahvi 16 lõige 13 muudetakse ja sõnastatakse järgmiselt:
„(13) Hääletussedeli rikkumisel enne selle laskmist valimiskasti, on volikogu liikmel õigus rikutud sedelit tagastades saada häältelugemiskomisjonilt uus hääletussedel, mille kohta tehakse vastav märge volikogu liikmete nimekirja.“;
15) paragrahvi 16 lõige 16 muudetakse ja sõnastatakse järgmiselt:
„ (16) Kehtetuks tunnistatakse hääletussedel, millel:
4) puudub pitsati jäljend.“;
16) paragrahvi 16 lõige 17 muudetakse ja sõnastatakse järgmiselt:
„(17) Hääletussedel, mis ei ole täidetud nõuetekohaselt, kuid sellel on arusaadavalt märgitud, kelle poolt volikogu liige hääletas, loetakse hääletussedel või kandidaadile antud hääl kehtivaks. Kahtluse korral otsustab hääletussedeli kehtivuse häältelugemiskomisjon hääletamise teel.“;
17) peatüki 4 pealkiri muudetakse ja sõnastatakse järgmiselt:
„Linna ametiasutus, ühisamet ja ühisasutus“;
18) paragrahvi 17 pealkiri ja lõiked 1 - 2 muudetakse ja sõnastatakse järgmiselt:
„§ 17. Linna ametiasutus
(2) Ametiasutuse moodustamise, ümberkorraldamise ja tegevuse lõpetamise otsustab volikogu.“;
19) määruse 4. peatüki täiendatakse paragrahviga 171 järgmises sõnastuses:
„§ 171. Linna ühisamet ja ühisasutus
(3) Ühisameti või -asutuse põhimääruse, struktuuri, teenistujate koosseisu ja palgajuhendi kinnitab volikogu.“;
20) paragrahvi 20 lõige 1 muudetakse ja sõnastatakse järgmiselt:
„ (1) Linnapeaks võib volikogu valida täieliku teovõimega Eesti Vabariigi kodaniku, kes valdab eesti keelt keeleseaduses ja keeleseaduse alusel antud õigusaktis ametnikule esitatud nõuete ulatuses ning omab kõrgharidust.“;
21) paragrahvi 21 lõiked 1 - 2 muudetakse ja sõnastatakse järgmiselt:
„ (1) Linnapea äraolekul (välja arvatud puhkusel ja lähetusel viibimise ajal) asendab linnapead üks linnapea poolt määratud abilinnapeadest või vanim kohal olev abilinnapea.
(2) Linnapea puhkus ja lähetus vormistatakse valitsuse korraldusega.“;
22) paragrahvi 23 lõige 1 muudetakse ja sõnastatakse järgmiselt:
„(1) Linna arengukava on linna pika- ja lühiajalise arengu eesmärke määrav ja nende elluviimiseks tegevusi kavandav dokument, mis tasakaalustatult arvestab majandusliku, sotsiaalse ja kultuurilise keskkonna ning looduskeskkonna ja rahvastiku tervise arengu pikaajalisi suundumusi ja vajadusi ning on aluseks erinevate eluvaldkondade arengu integreerimisele ja koordineerimisele.“;
23) paragrahvi 24 lõige 2 muudetakse ja sõnastatakse järgmiselt:
„ (2) Eelarvestrateegia on aluseks linna eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel arengukavas sätestatud eesmärkide saavutamiseks.“;
24) paragrahvi 25 lõige 1 muudetakse ja sõnastatakse järgmiselt:
„(1) Arengukava ja eelarvestrateegia koostamist korraldab ja projekti koostab ning esitab selle vastava eelnõuna vastuvõtmiseks volikogule valitsus, arvestades järgnevat:
3) arengukava või selle muudatused võetakse vastu hiljemalt eelarveaastale eelneva aasta 15. oktoobriks.“;
25) paragrahvi 28 lõike 2 punktis 2 asendatakse sõna “ kassapõhine“ sõnaga „tekkepõhine“;
26) peatüki 7 pealkiri muudetakse ja sõnastatakse järgmiselt:
„Linna õigusaktide, valitsuse istungite ning volikogu ja valitsuse komisjonide koosolekute protokollide avalikustamine“;
27) paragrahvi 29 lõikes 6 asendatakse sõna “Linnavolikogu“ sõnaga „Volikogu“;
28) paragrahvi 29 täiendatakse lõikega 61 järgmises sõnastuses:
„(61) Volikogu ja valitsuse määrused avaldatakse Riigi Teatajas ning jõustuvad kolmandal päeval pärast avaldamist, kui määruses ei ole sätestatud hilisemat tähtpäeva. Volikogu otsus ja valitsuse korraldus avalikustatakse dokumendiregistris ning jõustuvad teatavakstegemisest.“;
29) määruse 7. peatüki täiendatakse paragrahviga 291 järgmises sõnastuses:
„§ 291. Valitsuse istungite ning volikogu ja valitsuse komisjonide koosolekute protokollide avalikustamine
(2) Volikogu ja valitsuse komisjonide koosolekute protokollide kättesaadavuse tagavad komisjonide esimehed või nende )äraolekul aseesimehed.
(4) Valitsuse istungite ning volikogu ja valitsuse komisjonide koosolekute protokollid säilitatakse dokumendiregistris ja arhiivis.“.